pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กอช. แทคทีม 2 หน่วยงาน เติมความรู้ทางการเงินเพื่อความมั่นคงในอนาคต
วันอังคารที่ 9 พฤษภาคม 2560
“กอช. แทคทีม 2 หน่วยงาน เติมความรู้ทางการเงินเพื่อความมั่นคงในอนาคต
กองทุนการออมแห่งชาติ (กอช.) ร่วมกับ บรรษัทประกันสินเชื่ออุตสาหกรรมขนาดย่อม (บสย.) และสมาพันธ์เอสเอ็มอีไทย จัดโครงการอบรมผู้ประกอบการ TCG – Financial Literacy ในวันที่ 9 พฤษภาคม 2560 ณ โรงแรมวีซี ดอกคําใต้ จ.พะเยา
กองทุนการออมแห่งชาติ (กอช.) ร่วมกับ บรรษัทประกันสินเชื่ออุตสาหกรรมขนาดย่อม (บสย.) และสมาพันธ์เอสเอ็มอีไทย จัดโครงการอบรมผู้ประกอบการ TCG – Financial Literacy ในวันที่ 9 พฤษภาคม 2560 ณ โรงแรมวีซี ดอกคําใต้ จ.พะเยา โดยมี นายปานทอง สระคูพันธ์ รองผู้ว่าราชการจังหวัดพะเยา ให้เกียรติเป็นประธานในพิธี ซึ่งทางด้าน กอช. ได้จัดให้มีการบรรยายพิเศษในหัวข้อ “การออมเพิ่มรายได้ให้อนาคต” เพื่อให้ความรู้ทางการเงินโดยเฉพาะการออมเพื่อยามชราภาพแก่ผู้ประกอบการ SMEs
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า การให้ความรู้ทางการเงิน (Financial Literacy) เป็นวาระแห่งชาติ เป็นเรื่องที่ กอช. ให้ความสําคัญและได้กําหนดไว้ในแผนกลยุทธ์การดําเนินงานอันสอดคล้องกับยุทธศาสตร์ 5 ปี (พ.ศ. 2560-2564) เพื่อส่งเสริมความรู้ สร้างทักษะและภูมิคุ้มกันทางการเงินแก่ประชาชน ให้รู้จักวางแผนการเงิน วางแผนการออมตั้งแต่ยังอยู่ในวัยศึกษาเล่าเรียน ตลอดจนการเตรียมความพร้อมด้านเศรษฐกิจส่วนบุคคลเพื่อรองรับการเข้าสู่วัยสูงอายุอย่างมีคุณภาพ
“ประชาชนบางกลุ่มยังขาดโอกาสในการเข้าถึงแหล่งทรัพยากรทางความรู้ความเข้าใจในด้านการบริหารจัดการทางการเงินที่ดี การส่งเสริมให้ประชาชนมีโอกาสทางเศรษฐกิจเพิ่มขึ้นจากการเข้าถึงบริการทางการเงิน ผสานกับการปรับเปลี่ยนพฤติกรรมการใช้เงิน โดยลดการใช้จ่ายไม่สร้างหนี้เกินตัว รวมทั้งไม่ก่อหนี้นอกระบบ และมีวินัยทางการออม จะช่วยยกระดับคุณภาพชีวิตและความเป็นอยู่ของประชาชนระดับฐานราก ลดช่องว่างความยากจน และความเหลื่อมล้ําทางเศรษฐกิจและสังคม” นายสมพร กล่าว
กอช. เป็นเครื่องมือการออมระยะยาวที่เปิดโอกาสให้แรงงานนอกระบบหรือกลุ่มคนทํางานอิสระได้มีหลักประกันขั้นพื้นฐานในการดํารงชีวิตยามชราภาพ อย่างไรก็ดี หากประชาชน หน่วยงาน หรือองค์กรใด มีความประสงค์จะเข้าถึงรัฐสวัสดิการทางการเงินกับ กอช. ก็ยินดีให้ความรู้คําแนะนําเพื่อยกระดับคุณภาพชีวิตของประชาชนต่อไป
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้เอกอัครราชทูตวิสามัญผู้มีอำนาจเต็มแห่งนิวซีแลนด์ ประจำประเทศไทย เข้าพบ
วันพฤหัสบดีที่ 25 มิถุนายน 2563
รัฐมนตรีสุริยะฯ ให้เอกอัครราชทูตวิสามัญผู้มีอํานาจเต็มแห่งนิวซีแลนด์ ประจําประเทศไทย เข้าพบ
รัฐมนตรีสุริยะฯ ให้เอกอัครราชทูตวิสามัญผู้มีอํานาจเต็มแห่งนิวซีแลนด์ ประจําประเทศไทย เข้าพบ
วันนี้ (24 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายทาฮาโมอานา ไอเซอา คลูนี แมกเฟอร์ซัน (Mr.Tahamoana Aisea Cluny Macpherson) เอกอัครราชทูตวิสามัญผู้มีอํานาจเต็มแห่งนิวซีแลนด์ ประจําประเทศไทย เข้าเยี่ยมคารวะและหารือเกี่ยวกับการลงทุนของนักลงทุนต่างประเทศในประเทศไทย มาตรการการช่วยเหลือต่อภาคอุตสาหกรรมและเอสเอ็มอี แผนการพัฒนามาตรฐานอุตสาหกรรมและเทคโนโลยีของไทย รวมถึงผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องรับรอง 1 ชั้น 2 สํานักปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี รับมอบหน้ากากอนามัย 100,000 ชิ้น จากภาคเอกชน พร้อมส่งต่อชุด PPE และหน้ากากอนามัย N95 ให้กระทรวงสาธารณสุข
วันศุกร์ที่ 5 มิถุนายน 2563
รัฐมนตรีประจําสํานักนายกรัฐมนตรี รับมอบหน้ากากอนามัย 100,000 ชิ้น จากภาคเอกชน พร้อมส่งต่อชุด PPE และหน้ากากอนามัย N95 ให้กระทรวงสาธารณสุข
รัฐมนตรีประจําสํานักนายกรัฐมนตรี รับมอบหน้ากากอนามัย 100,000 ชิ้น จากภาคเอกชน พร้อมส่งต่อชุด PPE และหน้ากากอนามัย N95 ให้กระทรวงสาธารณสุข
วันนี้ (5 มิถุนายน 2563) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายวิกรม กรมดิษฐ์ ประธานสภาธุรกิจไทย-จีน นําคณะสมาคมผู้ประกอบการจีน-อาเซียน เข้าเยี่ยมคารวะนายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อมอบหน้ากากอนามัยจํานวน 100,000 ชิ้น ให้แก่สํานักนายกรัฐมนตรี บุคคลากรผู้ปฏิบัติหน้าที่ และประชาชนผู้ได้รับผลกระทบจากสถานการณ์แพร่ระบาดของเชื้อไวรัสโคโรนา 2019 (โควิด-19) ในประเทศไทย
โอกาสนี้ รัฐมนตรีประจําสํานักนายกรัฐมนตรี กล่าวขอบคุณและกล่าวถึงสถานการณ์โควิด-19 ในประเทศไทยขณะนี้ว่าเป็นไปในทิศทางที่ดีขึ้น ไม่พบผู้ติดเชื้อภายในประเทศ พบมีเพียงผู้ติดเชื้อที่เดินทางกลับมาจากต่างประเทศที่อยู่ในสถานกักกันที่รัฐจัดให้ ถือเป็นเรื่องดีที่ไทยได้แสดงศักยภาพทางด้านสาธารณสุขให้ทั่วโลกได้เห็น และเป็นที่ยอมรับ จากมาตรการต่าง ๆ และการให้ความร่วมมือของคนไทยในการป้องกันโรค หวังเป็นอย่างยิ่งว่าจะไม่มีการกลับมาแพร่ระบาดภายในประเทศอีกครั้ง
จากนั้น รัฐมนตรีประจําสํานักนายกรัฐมนตรี ในฐานะประธานผู้เข้าอบรมหลักสูตรนักบริหารระดับสูงด้านการพัฒนาธุรกิจอุตสาหกรรมและการลงทุน (วธอ.) รุ่นที่ 3 และคณะ ได้มอบชุดอุปกรณ์ป้องกันความปลอดภัยส่วนบุคคล PPE (Personal Protective Equipment) จํานวน 250 ชุด และหน้ากากอนามัย N95 จํานวน 600 ชิ้น รวมเป็นเงินมูลค่า 500,000 บาท ให้แก่ นพ.สุขุม กาญจนพิมาย ปลัดกระทรวงสาธารณสุข และนายธีรภัทร ประยูรสิทธิ ปลัดสํานักนายกรัฐมนตรี เพื่อสนับสนุนการทํางานของบุคลากรทางการแพทย์ในสถานการณ์แพร่ระบาดของเชื้อไวรัสโคโรนา 2019 (โควิด-19)
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"ยุติธรรม" ประชุมคณะทำงานวิเคราะห์ผู้มีส่วนได้ส่วนเสียของกองทุนยุติธรรม เพิ่มประสิทธิภาพการให้บริการประชาชนให้สามารถเข้าถึงความเป็นธรรมได้อย่างสะดวก และรวดเร็ว
วันพฤหัสบดีที่ 1 สิงหาคม 2562
"ยุติธรรม" ประชุมคณะทํางานวิเคราะห์ผู้มีส่วนได้ส่วนเสียของกองทุนยุติธรรม เพิ่มประสิทธิภาพการให้บริการประชาชนให้สามารถเข้าถึงความเป็นธรรมได้อย่างสะดวก และรวดเร็ว
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะทํางานวิเคราะห์ผู้มีส่วนได้ส่วนเสียของกองทุนยุติธรรม เพื่อเพิ่มประสิทธิภาพการให้บริการประชาชนให้สามารถเข้าถึงความเป็นธรรมได้อย่างสะดวก และรวดเร็ว
ในวันพฤหัสบดีที่ ๑ สิงหาคม ๒๕๖๒ เวลา ๑๑.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะทํางานวิเคราะห์​ผู้มีส่วนได้ส่วนเสียของกองทุนยุติธรรม​
เพื่อเพิ่มประสิทธิภาพการให้บริการประชาชนให้สามารถเข้าถึงความเป็นธรรมได้อย่างสะดวก และรวดเร็ว
โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
นางสาวมยุรี จําจรัส ผู้อํานวยการสํานักงานกองทุนยุติธรรม
นางวณี ปิ่นประทีป กรรมการผู้ทรงคุณวุฒิ
พร้อมด้วยคณะทํางานฯ และผู้ที่เกี่ยวข้อง​ เข้าร่วมฯ
โดยที่ประชุมได้พิจารณารายงานการวิเคราะห์และระบุกลุ่มผู้มีส่วนได้ส่วนเสียทั้งทางตรง
และทางอ้อมของกองทุนยุติธรรม อาทิ การกําหนดผู้รับบริการและผู้มีส่วนได้ส่วนเสีย
การวิเคราะห์ความต้องการของผู้รับบริการและผู้มีส่วนได้ส่วนเสีย และการจัดลําดับความสําคัญ
และคัดเลือกกลุ่มผู้มีส่วนได้ส่วนเสีย เป็นต้น เพื่อนําความต้องการ ผลกระทบเชิงลบ ผลกระทบเชิงบวก
และความคาดหวังของผู้มีส่วนได้ส่วนเสียมาพัฒนาการปฏิบัติงานของกองทุนยุติธรรม
รวมทั้งนําไปสู่การจัดทําแผนยุทธศาสตร์กองทุนยุติธรรมและแผนงบประมาณประจําปีต่อไป
รัฐบาลไทย-ข่าวทำเนียบรัฐบาล-รองนรม.วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 6/2561
วันพุธที่ 8 สิงหาคม 2561
รองนรม.วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 6/2561
ที่ประชุมได้พิจารณาและมีมติเห็นชอบในหลักการ (ร่าง) แผนแม่บทเทคโนโลยีสารสนเทศระยะ 5 ปี
(ปี 2561-ปี 2565) ของสํานักงานกองทุนพัฒนาสื่อปลอดภัยและสร้างสรรค์
วันนี้ (8 สิงหาคม 2561) เวลา 10.00 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล นาย วิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 6/2561 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการ (ร่าง) แผนแม่บทเทคโนโลยีสารสนเทศระยะ 5 ปี (ปี 2561-ปี 2565) ของสํานักงานกองทุนพัฒนาสื่อปลอดภัยและสร้างสรรค์ ประกอบด้วย 5 ยุทธศาสตร์ ได้แก่ ยุทธศาสตร์ที่ 1 กําหนดนโยบายและแนวทางการใช้ระบบเทคโนโลยีสารสนเทศและการสื่อสารและเครือข่ายคอมพิวเตอร์ ให้มีความมั่นคงและปลอดภัย ยุทธศาสตร์ที่ 2 พัฒนาระบบสารสนเทศและการสื่อสารเพื่อสนับสนุนภารกิจหลักการดําเนินงานของกองทุนฯ ยุทธศาสตร์ที่ 3 พัฒนาระบบสารสนเทศและการสื่อสารเพื่อสนับสนุนการปฏิบัติงานของกองทุนฯ ให้มีประสิทธิภาพ ยุทธศาสตร์ที่ 4 พัฒนาระบบโครงสร้างพื้นฐานด้านเทคโนโลยีสารสนเทศและการสื่อสาร และยุทธศาสตร์ที่ 5 พัฒนาบุคลากรและเครือข่าย ให้มีความรู้ ความเข้าใจ และสามารถใช้งานระบบสารสนเทศและการสื่อสารได้อย่างรู้เท่าทัน
.....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีห่วงใยพี่น้องชาวจังหวัดอุบลราชธานี และในพื้นที่น้ำท่วม ขอให้ติดตามข่าวสารอย่างใกล้ชิด กำชับหน่วยงานของรัฐให้การช่วยเหลืออย่างเต็มที่
วันพฤหัสบดีที่ 12 กันยายน 2562
นายกรัฐมนตรีห่วงใยพี่น้องชาวจังหวัดอุบลราชธานี และในพื้นที่น้ําท่วม ขอให้ติดตามข่าวสารอย่างใกล้ชิด กําชับหน่วยงานของรัฐให้การช่วยเหลืออย่างเต็มที่
นายกรัฐมนตรีห่วงใยพี่น้องชาวจังหวัดอุบลราชธานี และในพื้นที่น้ําท่วม ขอให้ติดตามข่าวสารอย่างใกล้ชิด กําชับหน่วยงานของรัฐให้การช่วยเหลืออย่างเต็มที่
วันนี้ (12 กันยายน 2562) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีมีความห่วงใยพี่น้องชาวจังหวัดอุบลราชธานี ขอให้เตรียมพร้อมรับสถานการณ์มวลน้ําที่จะไหลผ่านอําเภอเมืองอุบล โดยคาดว่าในวันที่ 13 ก.ย. จะมีมวลน้ําสูงสุดอยู่ที่ 5,300-5,500 ลบ.ม./วินาที นอกจากนี้ยังมีแนวโน้มเพิ่มสูงขึ้นเรื่อย ๆ ซึ่งจะมีน้ําล้นตลิ่งและท่วมขังในหลายพื้นที่ จึงขอให้ติดตามข่าวสารจากหน่วยงานของรัฐอย่างต่อเนื่อง หากต้องการความช่วยเหลือ ขอให้ติดต่อสายด่วน 1784 และขอให้หน่วยงานของรัฐประชาสัมพันธ์สถานการณ์ให้ประชาชนได้รับทราบอย่างทั่วถึง และทันต่อสถานการณ์
พร้อมกันนี้ นายกรัฐมนตรีได้สั่งการให้หน่วยงานของรัฐ และทุกเหล่าทัพเตรียมพร้อมรับมือสถานการณ์ โดยให้กระจายกําลังและเครื่องมือช่างสนับสนุนการช่วยเหลือประชาชนที่ยังประสบอุทกภัยในพื้นที่วิกฤติอย่างต่อเนื่องและทั่วถึง ขอให้อยู่กับประชาชนในพื้นที่จนกว่าสถานการณ์จะคลี่คลาย พร้อมสั่งการให้หน่วยงานของรัฐในพื้นที่เตรียมแผนการเคลื่อนย้ายคน รวมถึงสัตว์ให้พร้อม โดยกําชับว่าพื้นที่ใดที่มีความรุนแรงต้องเร่งช่วยเหลือให้แล้วเสร็จก่อนเวลามืดค่ํา และให้จัดเตรียมศูนย์อพยพรองรับประชาชนในพื้นที่ จัดเตรียมห้องน้ําโมบาย รวมถึงน้ําอุปโภคบริโภคให้เพียงพอต่อความต้องการของประชาชนแล้ว
ทั้งนี้ ในส่วนของกองทัพได้เตรียมกําลังทหารทั้งทางบก ทางน้ําและทางอากาศไว้ในพื้นที่ โดยได้จัดกําลังพลหมุนเวียนวันละกว่า 4,000 นาย พร้อมกับเครื่องมือช่าง เครื่องสูบน้ํา เรือชนิดต่าง ๆ และยานยนต์ล้อสูง รวมทั้งรถครัวสนาม รถประปาสนาม และชุดแพทย์เคลื่อนที่คอยให้ความช่วยเหลือ ให้บริการ และอํานวยความสะดวกแก่ประชาชนในพื้นที่ที่ได้รับผลกระทบอย่างต่อเนื่อง รวมถึงได้จัดอากาศยานพร้อมชุดค้นหาและกู้ภัย ทําการช่วยเหลือและค้นหาผู้สูญหาย พร้อมทั้งได้จัดเรือผลักดันน้ํา จํานวน 25 ลํา เร่งระบายน้ําท่วมขังในพื้นที่อย่างต่อเนื่องแล้ว
“ขอให้ประชาชนมั่นใจว่ารัฐบาล และภาคส่วนต่าง ๆ รวมถึงจิตอาสาจะให้ความช่วยเหลือประชาชนอย่างต่อเนื่องและเต็มที่ ขอให้ทํางานด้วยความระมัดระวัง และขอให้พี่น้องชาวจังหวัดอุบลราชธานี และพี่น้องในพื้นที่น้ําท่วมผ่านพ้นเหตุการณ์ดังกล่าวไปให้ได้ โดยภายหลังสถานการณ์คลี่คลายแล้ว ขอให้เจ้าหน้าที่ของรัฐเร่งสํารวจความเสียหาย ให้ความช่วยเหลือเยียวยาประชาชนเป็นการเร่งด่วน” นายกรัฐมนตรีกล่าว
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. เปิดแอปพลิเคชัน “H4U” สมุดสุขภาพประชาชน เพื่อสุขภาพที่ดีพร้อมก้าวสู่ Health 4.0
วันพุธที่ 12 กันยายน 2561
สธ. เปิดแอปพลิเคชัน “H4U” สมุดสุขภาพประชาชน เพื่อสุขภาพที่ดีพร้อมก้าวสู่ Health 4.0
กระทรวงสาธารณสุขเปิดตัวแอปพลิเคชัน “H4U” Health For You สมุดสุขภาพประชาชน เชื่อมโยงข้อมูลของผู้รับบริการทางการแพทย์กับสถานพยาบาล กระตุ้นให้คนไทยดูแลสุขภาพพร้อมก้าวสู่การเป็น Health 4.0
กระทรวงสาธารณสุขเปิดตัวแอปพลิเคชัน “H4U” Health For You สมุดสุขภาพประชาชน เชื่อมโยงข้อมูลของผู้รับบริการทางการแพทย์กับสถานพยาบาล กระตุ้นให้คนไทยดูแลสุขภาพพร้อมก้าวสู่การเป็น Health 4.0
วันนี้ (12 กันยายน 2561) ณ โรงแรมโลตัสปางสวนแก้ว จังหวัดเชียงใหม่ นายแพทย์เจษฎา โชคดํารงสุข ปลัดกระทรวงสาธารณสุข กล่าวในงานแถลงข่าวเปิดตัวแอปพลิเคชัน “H4U สมุดสุขภาพประชาชน mHealth กระทรวงสาธารณสุข” ว่ากระทรวงสาธารณสุข ได้พัฒนาแอปพลิเคชัน Health for You หรือ H4U สมุดสุขภาพประชาชน ซึ่งเป็นการดําเนินงานด้าน Digital Transformation ในการพัฒนากระบวนการทํางาน การบริการให้มีประสิทธิภาพ ไปสู่เป้าหมาย Thailand 4.0 โดยสนับสนุนการรับรู้ข้อมูลด้านสุขภาพและการสาธารณสุขสําหรับประชาชน (mHealth) ทําให้ประชาชนสามารถเข้าถึงและนําข้อมูลสุขภาพของตนเองในรูปแบบดิจิทัลไปใช้ประโยชน์ได้โดยง่ายและสะดวก รวมถึงรู้เท่าทันสุขภาวะของตนเอง และเกิดประโยชน์ทางเศรษฐกิจในภาพรวมของประเทศ ช่วยลดต้นทุนการรักษาพยาบาล
ด้านนายแพทย์พลวรรธน์ วิทูลกลชิต ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงสาธารณสุข กล่าวว่า H4U เป็นแอปพลิเคชันที่ทําการเชื่อมโยงข้อมูลของผู้รับบริการด้านการแพทย์และข้อมูลสุขภาพกับระบบสารสนเทศของสถานพยาบาลในสังกัดกระทรวงสาธารณสุขทั่วประเทศ โดยใช้หลักการเชื่อมโยงข้อมูลผ่าน HIS Gateway ตามมาตรฐานการเชื่อมโยงแลกเปลี่ยนข้อมูลส่วนบุคคลอิเล็กทรอนิกส์ ภายใต้การรักษาความปลอดภัยทางสารสนเทศตามแนวทาง Cyber Security ซึ่งเป็นการดําเนินงานตามกรอบยุทธศาสตร์เทคโนโลยีสารสนเทศสุขภาพ (eHealth Strategy) ของกระทรวงสาธารณสุข
สําหรับการใช้งานแอปพลิเคชัน จะให้ประชาชนเป็นผู้บันทึกข้อมูลสุขภาพของตนเพื่อเก็บประวัติด้านต่าง ๆ และการเข้ารับบริการด้านสุขภาพ เช่น สถานพยาบาล สมุดสุขภาพครอบครัว ประวัติวัคซีน การจองคิวออนไลน์เพื่อพบแพทย์ในสถานพยาบาล ส่วนหน้าจอแสดงผลมีเมนูแสดง PHR ได้แก่ โรคประจําตัว ค่า BMI ค่าความดันโลหิต ระดับน้ําตาลในเลือด ผลการตรวจ Lab ผลการวินิจฉัยโรค ประวัติการได้รับวัคซีน ข้อมูลเพื่อการส่งต่อ การนัดหมายแพทย์ และแบบประเมินเบื้องต้นคัดกรองซึมเศร้า และในอนาคตจะมีการเชื่อมต่อกับระบบหมอครอบครัว หมอประจําตัว สามารถปรึกษาผ่านระบบ Chat ได้โดยตรง เพื่อส่งเสริมการพัฒนาคุณภาพบริการ ลดความแออัดในการรอรับบริการที่โรงพยาบาล ซึ่งแอพพลิเคชั่นดังกล่าว สามารถดาวน์โหลดและติดตั้งได้แล้วทั้งระบบ Android และ iOS
นอกจากนี้ ภายในงานได้มีการมอบเกียรติบัตรให้แก่หน่วยงานที่ผลักดันให้เกิดแอปพลิเคชัน H4U และมอบป้าย H4U Ready ให้แก่โรงพยาบาลที่เข้าร่วมโครงการ เพื่อติดประชาสัมพันธ์ให้ประชาชนได้ทราบว่า โรงพยาบาลพร้อมแล้วที่จะให้ประชาชนได้ใช้ข้อมูลสุขภาพส่วนบุคคลผ่าน H4U
************************ 12 กันยายน 2561
รัฐบาลไทย-ข่าวทำเนียบรัฐบาล-สพฐ.กำหนดปฏิทินการรับนักเรียน ปีการศึกษา 2563 [กระทรวงศึกษาธิการ]
วันพฤหัสบดีที่ 23 เมษายน 2563
สพฐ.กําหนดปฏิทินการรับนักเรียน ปีการศึกษา 2563 [กระทรวงศึกษาธิการ]
สพฐ.กําหนดปฏิทินการรับนักเรียน ปีการศึกษา 2563
สพฐ.กําหนดปฏิทินการรับนักเรียน ปีการศึกษา 2563
- รับนักเรียน ชั้น ม.1 และชั้น ม.4 รับสมัครระหว่างวันที่ 3-12 พฤษภาคม 2563 ส่วนสถานศึกษาที่จัดการศึกษาพิเศษเพื่อเด็กพิการ และผู้ด้อยโอกาส รับสมัครระหว่างวันที่ 3-31 พฤษภาคม 2563
- สอบ/คัดเลือก ชั้น ม.1 ในวันที่ 30 พฤษภาคม 2563 และชั้น ม.4 ในวันที่ 31 พฤษภาคม 2563
- ประกาศผลสอบ ชั้น ม.1 ในวันที่ 3 มิถุนายน 2563 และชั้น ม.4 ในวันที่ 4 มิถุนายน 2563
- รับรายงานตัว/มอบตัว ของนักเรียนทุกคน ชั้น ม.1 ในวันที่ 6-8 มิถุนายน 2563 และชั้น ม.4 ในวันที่ 9-11 มิถุนายน 2563 ทั้งนี้ อาจมีความยืดหยุ่นได้ แต่ต้องไม่เกินวันที่ 15 มิถุนายน 2563
- วิธีการสอบคัดเลือก โดยการจัดสอบ 100% ไม่มีการสอบทางออนไลน์ เพื่อป้องกันปัญหาการทุจริตที่จะเกิดขึ้น และจัดสอบให้แล้วเสร็จภายในครึ่งวัน (9.00-12.00 น.)
- การจัดห้องสอบและอาคารสถานที่
ในกรณีที่จัดสอบโดยใช้ห้องเรียน ให้จัดสอบไม่เกินห้องละ 20 คน และห่างกันอย่างน้อย 1.5 เมตร
ในกรณีที่จัดสอบโดยใช้อาคารอเนกประสงค์ ให้ใช้วิธี Social Distancing เตรียมการจัดสถานที่ภายใต้แนวปฏิบัติการของกรมควบคุมโรค และให้นักเรียนทุกคนที่เข้าสอบสวมหน้ากากอนามัย มีมาตรการควบคุมก่อนเข้าห้องสอบ รวมถึงจัดให้มีห้องเพื่อให้นักเรียนรอก่อนเข้าสอบ และมีการเตรียมห้องไว้สําหรับนักเรียนที่เดินทางมาสอบยังสนามสอบหลักไม่ได้ด้วย
ให้มีการกําหนดแผนผังอาคารสอบ แบ่งตามกลุ่มสาระวิชาอย่างชัดเจน แจ้งให้ผู้ปกครองทราบก่อนวันสอบคัดเลือก และขอความร่วมมือผู้ปกครองมาส่งและรับนักเรียนตามกําหนดโดยไม่พักคอย หากจําเป็นต้องพักคอย ต้องมีการคัดกรองและพักคอยในจุดที่โรงเรียนจัดไว้ให้ รวมถึงเมื่อเสร็จสิ้นการสอบแล้ว อนุญาตให้นักเรียนออกจากห้องสอบทีละห้องพร้อมกับเว้นระยะห่างระหว่างการเดิน เพื่อให้เป็นไปตามนโยบายการเว้นระยะห่างภายใต้สถานการณ์โรคโควิด-19
อ่ายรายละเอียดเพิ่มเติม เกี่ยวกับมติ ครม.ในการเตรียมความพร้อมการเปิดภาคเรียน 1 กรกฎาคม 2563 ของสถานศึกษาทุกสังกัด
https://moe360.blog/2020/04/21/ครม-รับทราบ/
รัฐบาลไทย-ข่าวทำเนียบรัฐบาล-โฆษกรัฐบาลแจง โมเดลประเทศไทย 4.0 ไม่ทิ้งภาคเกษตรและอุตสาหกรรม ย้ำทุกส่วนต้องเกื้อกูลกัน เน้นขับเคลื่อนเศรษฐกิจด้วยนวัตกรรม ตั้งเป้าเปลี่ยนประเทศให้พัฒนาและมีรายได้สูง ภายใน 3-5 ปี
วันเสาร์ที่ 22 ตุลาคม 2559
โฆษกรัฐบาลแจง โมเดลประเทศไทย 4.0 ไม่ทิ้งภาคเกษตรและอุตสาหกรรม ย้ําทุกส่วนต้องเกื้อกูลกัน เน้นขับเคลื่อนเศรษฐกิจด้วยนวัตกรรม ตั้งเป้าเปลี่ยนประเทศให้พัฒนาและมีรายได้สูง ภายใน 3-5 ปี
โฆษกรัฐบาลแจง โมเดลประเทศไทย 4.0 ไม่ทิ้งภาคเกษตรและอุตสาหกรรม ย้ําทุกส่วนต้องเกื้อกูลกัน เน้นขับเคลื่อนเศรษฐกิจด้วยนวัตกรรม ตั้งเป้าเปลี่ยนประเทศให้พัฒนาและมีรายได้สูง ภายใน 3-5 ปี
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ที่ผ่านมาประเทศไทยขับเคลื่อนเศรษฐกิจแบบ 1.0 ที่เน้นภาคการเกษตร ผลิตและขายพืชไร่ พืชสวน เนื้อสัตว์ ไปสู่ประเทศไทย 2.0 ที่เน้นอุตสาหกรรมเบา ขายรองเท้า กระเป๋า เครื่องนุ่งห่ม และก้าวเข้าสู่โมเดลปัจจุบัน คือประเทศไทย 3.0 ที่เน้นอุตสาหกรรมหนักและการส่งออก ผลิตและขาย ส่งออกเหล็กกล้า รถยนต์ กลั่นน้ํามัน ปูนซีเมนต์ ฯลฯ
“โครงสร้างเศรษฐกิจรูปแบบเดิมที่ใช้เทคโนโลยีไม่ซับซ้อน ฉุดรั้งให้ประเทศติดกับดักรายได้ปานกลางมาหลายสิบปีแล้ว รัฐบาลจึงต้องการเปลี่ยนให้เป็นประเทศไทย 4.0 ที่เน้นขับเคลื่อนเศรษฐกิจด้วยนวัตกรรม เปลี่ยนจากการผลิตสินค้าที่มีเหมือนกันทั่วโลกให้เป็นสินค้าเชิงนวัตกรรม เปลี่ยนภาคอุตสาหกรรมธรรมดาให้ใช้เทคโนโลยี ความคิดสร้างสรรค์ และนวัตกรรม และเน้นการบริการแทนที่จะเน้นการผลิตสินค้า”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ประสงค์ให้พี่น้องประชาชนเข้าใจว่า เมื่อมีนโยบายประเทศไทย 4.0 แต่รัฐบาลก็ไม่ได้ละเลยภาคการเกษตรหรือภาคอุตสาหกรรม โดยทั้งหมดจะต้องสนับสนุนเกื้อกูลกัน
“ท่านนายกฯ เน้นว่า เราจะต้องเปลี่ยนการเกษตรแบบดั้งเดิมให้เป็นเกษตรสมัยใหม่ ที่เน้นการจัดการและเทคโนโลยี เช่น เปลี่ยนข้าว ยางพารา มันสําปะหลัง ให้เป็นอาหารสุขภาพหรือผลิตภัณฑ์เสริมอาหารที่มีมูลค่าสูง เปลี่ยนจาก SMEs ที่รอความช่วยเหลือจากรัฐเป็น Smart SMEs หรือบริษัทเกิดใหม่ (Startup) ที่ขายสินค้าไอเดียใหม่ ๆ เช่น หุ่นยนต์การแพทย์รองรับสังคมผู้สูงอายุ
รวมทั้งเปลี่ยนการบริการธรรมดาให้มีมูลค่าสูงขึ้น เช่น ให้บริการครบวงจรทั้งคําปรึกษา บริหารจัดการ และบริการหลังการขาย และเปลี่ยนแรงงานธรรมดาให้มีความรู้และความเชี่ยวชาญสูง”
ทั้งนี้ รัฐบาลได้เริ่มต้นขับเคลื่อนงานเพื่อก้าวสู่ประเทศไทย 4.0 อย่างเป็นรูปธรรมแล้วหลายด้าน เช่น โครงการ Smart Farmer การจัดตั้งเมืองนวัตกรรมอาหาร การส่งเสริม 10 อุตสาหกรรมเป้าหมายแห่งอนาคต การส่งเสริม Startup และ SMEs โดยการให้ทุนและยกเว้นภาษี การแก้ไขกฎระเบียบที่เป็นอุปสรรค และการนํางานวิจัยไปใช้ประโยชน์เชิงพาณิชย์ ฯลฯ โดยตั้งเป้าเข้าสู่ยุค 4.0 ให้ได้ภายใน 3-5 ปีนี้
พลตรี สรรเสริญ ยังกล่าวอีกว่า นายกรัฐมนตรีให้ใช้กลไกประชารัฐ ดึงทุกภาคส่วนทั้งภาคเอกชน ภาคการเงิน ธนาคาร มหาวิทยาลัย สถาบันวิจัย และประชาสังคม เข้ามาร่วมกันทํางานตามความถนัด และมีภาครัฐคอยสนับสนุน เพื่อให้เกิดพลังและความสําเร็จอย่างรวดเร็ว
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีและคณะเตรียมลงพื้นที่และประชุมครม.นอกสถานที่ ณ จ. ปัตตานี และ จ.สงขลา ระหว่างวันที่ 27-28 พ.ย. 60
วันพุธที่ 22 พฤศจิกายน 2560
ผู้ช่วยโฆษกฯ เผยนายกรัฐมนตรีและคณะเตรียมลงพื้นที่และประชุมครม.นอกสถานที่ ณ จ. ปัตตานี และ จ.สงขลา ระหว่างวันที่ 27-28 พ.ย. 60
ผู้ช่วยโฆษกฯ เผยนายกรัฐมนตรีและคณะเตรียมลงพื้นที่และประชุมครม.นอกสถานที่ ณ จ. ปัตตานี และ จ.สงขลา ระหว่างวันที่ 27-28 พ.ย. 2560  ขณะเดียวกันนายกฯ เน้นย้ําทุกนโยบายที่นายกรัฐมนตรีสั่งการจะต้องนําไปสู่การปฏิบัติให้เกิดผลเป็นรูปธรรมให้ได้อย่างแท้จริง
วันนี้ ( 21 พ.ย. 60 ) เวลา 15.35 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้เปิดเผยว่า ในสัปดาห์หน้า ระหว่างวันที่ 27 – 28 พฤศจิกายน 2560 นายกรัฐมนตรีและคณะรัฐมนตรี มีกําหนดการที่จะเดินทางไปตรวจราชการและประชุมคณะรัฐมนตรีอย่างไม่เป็นทางการนอกสถานที่ ครั้งที่ 3/2560 (ภูมิภาคภาคใต้และภาคใต้ชายแดน) ณ จังหวัดสงขลาและจังหวัดปัตตานี โดยวันจันทร์ที่ 27 พฤศจิกายน 2560 นายกรัฐมนตรีและคณะ จะเดินทางลงพื้นที่จังหวัดปัตตานี เพื่อไปเปิดตลาดกลางปศุสัตว์จังหวัดชายแดนภาคใต้ ที่อําเภอหนองจิก พร้อมเดินทางไปเยี่ยมชมพื้นที่เกษตรอุตสาหกรรมแปรรูป โดยเยี่ยมชมโรงงานน้ํามันปาล์ม จากนั้นเดินทางไปประชุมติดตามงานด้านความมั่นคงและการพัฒนา รวมทั้งปะพบผู้นําท้องถิ่นของจังหวัดชายแดนภาคใต้ ณ กองพลทหารราบที่ 15 และในช่วงเย็นนายกรัฐมนตรี และคณะ ร่วมประชุมการพัฒนาเศรษฐกิจและสังคมจังหวัดชายแดนภาคใต้ ณ ห้องประชุมโรงแรมบีพี สมิหลา บีช อําเภอเมืองสงขลา จังหวัดสงขลา
ส่วนวันอังคารที่ 28 พฤศจิกายน 2560 นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ จังหวัดชายแดนภาคใต้และภาคใต้ชายแดน ครั้งที่ 3/2560 ณ หอประชุมมหาวิทยาลัยเทคโนโลยีศรีวิชัย อําเภอเมืองสงขลา จังหวัดสงขลา ภายการประชุมฯ นายกรัฐมนตรี จะพบปะกับเหล่านักศึกษามหาวิทยาลัยเทคโนโลยีศรีวิชัย และประชาชนในพื้นที่ด้วยก่อนเดินทางกลับ
พร้อมกันนี้ นายกรัฐมนตรี ได้เน้นย้ําว่า ทุกนโยบายที่นายกรัฐมนตรีสั่งการจะต้องนําไปสู่การปฏิบัติให้เกิดผลเป็นรูปธรรมให้ได้อย่างแท้จริง เช่น การขับเคลื่อน SMEs ต่าง ๆ จะต้องขับเคลื่อนเชื่อมโดยงอย่างเป็นระบบครบวงจร และให้กลุ่มที่อยู่ในสาย SMEs ได้รับประโยชน์อย่างทั่วถึงครอบคลุมทุกกลุ่ม
รวมทั้ง นายกรัฐมนตรี ได้เน้นย้ําในเรื่องของการแก้ไขปัญหาการทุจริตประพฤติมิชอบที่รับการร้องเรียนจากประชาชน โดยเฉพาะกรณีที่มีการแอบอ้างชื่อนายกรัฐมนตรีและเครือญาติ หรือเพื่อนสนิท เพื่อกระทําการต่าง ๆ นั้น นายกรัฐมนตรียืนยันไม่ได้ให้มีการดําเนินการดังกล่าวแต่อย่างใด หากบุคคลใดพบเห็นการทุจริตให้เจ้งเป็นเอกสารใส่ซองปิดผนึกส่งตรงมายังนายกรัฐมนตรีได้ทันที ขณะเดียวกันหากสืบทราบพบว่ามีหน่วยงานใดทุจริตผู้บังคับบัญชาจะต้องแสดงความรับผิดชอบในเรื่องที่เกี่ยวข้องดังกล่าวด้วย
รัฐบาลไทย-ข่าวทำเนียบรัฐบาล-กระทรวงมหาดไทย ร่วมกับกรมประชาสัมพันธ์ เชิญชวนพี่น้องประชาชนทุกจังหวัด พร้อมกัน ณ ศาลากลางจังหวัด เพื่อแสดงความสำนึกในพระมหากรุณาธิคุณถวายความอาลัยแด่พระบาทสมเด็จพระเจ้าอยู่หัวในพร
วันอังคารที่ 1 พฤศจิกายน 2559
กระทรวงมหาดไทย ร่วมกับกรมประชาสัมพันธ์ เชิญชวนพี่น้องประชาชนทุกจังหวัด พร้อมกัน ณ ศาลากลางจังหวัด เพื่อแสดงความสํานึกในพระมหากรุณาธิคุณถวายความอาลัยแด่พระบาทสมเด็จพระเจ้าอยู่หัวในพร
กระทรวงมหาดไทย ร่วมกับกรมประชาสัมพันธ์ เชิญชวนพี่น้องประชาชนทุกจังหวัด พร้อมกัน ณ ศาลากลางจังหวัด เพื่อแสดงความสํานึกในพระมหากรุณาธิคุณถวายความอาลัยแด่พระบาทสมเด็จพระเจ้าอยู่หัวในพระบรมโกศ
วันที่ 15 ตุลาคม 2559 พลโท สรรเสริญ แก้วกําเนิด รักษาราชการอธิบดีกรมประชาสัมพันธ์ เปิดเผยว่า กระทรวงมหาดไทย ร่วมกับกรมประชาสัมพันธ์ขอเชิญชวนพี่น้องประชาชนทุกหมู่เหล่าไปแสดงความสํานึกในพระมหากรุณาธิคุณถวายความอาลัยแด่พระบาทสมเด็จพระเจ้าอยู่หัวในพระบรมโกศ ในเวลา 10.00 น. ในวันอาทิตย์ที่ 16 ต.ค. นี้ ณ ศาลากลางจังหวัด และจะบันทึกเทปเพื่อออกเผยแพร่ทางสถานีโทรทัศน์ NBT
"โดยในเบื้องต้น ได้ประสานงานกับท่านปลัดกระทรวงมหาดไทย ผ่านไปยังผู้ว่าราชการจังหวัดใน 12 จังหวัด ซึ่งเป็นที่ตั้งของสถานีโทรทัศน์ ดาวเทียม NBT ในส่วนภูมิภาค ให้เริ่มดําเนินการก่อน โดยให้ประชาสัมพันธ์จังหวัดเป็นแกนกลางประสานงานกับผู้ว่าฯ ในแต่ละจังหวัด ประกอบด้วย จังหวัดขอนแก่น จังหวัดอุบลราชธานี จังหวัดเชียงใหม่ จังหวัดพิษณุโลก จังหวัดสุราษฏร์ธานี จังหวัดสงขลา จังหวัดจันทบุรี จังหวัดกาญจนบุรี จังหวัดภูเก็ต จังหวัดนครศรีธรรมราช จังหวัดตรัง และจังหวัดยะลา จากนั้นจังหวัดอื่น ๆ จะทยอยดําเนินการเพื่อถวายความอาลัยเป็นลําดับ จนครบทุกจังหวัดทั่วประเทศ"
พลโท สรรเสริญ กล่าวต่อว่า เชื่อว่าพี่น้องประชาชนทั่วประเทศมีความปรารถนาที่จะแสดงออกซึ่งความจงรักภักดีและความอาลัยแด่พระบาทสมเด็จพระเจ้าอยู่หัวในพระบรมโกศ โดยพร้อมหน้า กรมประชาสัมพันธ์จึงมอบให้สถานีโทรทัศน์ NBT ซึ่งอยู่ภายในกํากับ เป็นช่องทางหนึ่ง เพื่อร่วมในความรู้สึกกับพี่น้องประชาชนทั่วประเทศ
-----------------------